Eelnõu

NARVA LINNAVOLIKOGU

OTSUS
Narva                                                                                                                xx.xx.202x nr xxx
Narva Linnavolikogu 20.09.2018 otsuse nr 50 “Projekti “Narva linna tänavavalgustuse taristu renoveerimine” oma- ja sildfinantseeringu kinnitamine” muutmine
1. ASJAOLUD JA MENETLUSE KÄIK

Narva Linna Arenduse ja Ökonoomika Amet viib ellu projekti „Narva linna tänavavalgustuse taristu renoveerimine“, mille eesmärgiks on Narva linna tänavavalgustussüsteemi uuendamine, muutes seda energiasäästlikumaks. 

Projekti „Narva linna tänavavalgustuse taristu renoveerimine“ raames on planeeritud uuendada 839 valgustuspunkti järgmistel Narva linna tänavatel: Tallinna mnt., Kangelaste pr., Kreenholmi ristmik ja Võidu prospekt, Uusküla, Rahu, Grafovi, Rakvere, Partisani, Jõesuu, Puškini, Linda, Kreenholmi, Sepa, Vestervalli, Hariduse, Raudsilla, Joala, Daumani, Lavrentsovi, Sadama tee, Uusküla, Kalda, Mõisa ja Vabaduse. Energiasäästu on kavas saavutada ökonoomsemate LED-valgustite kasutamise ja valgustuse paindliku juhtimise abil.

Narva Linnavolikogu 20.09.2018 otsusega nr 50 kinnitati projekti eelarve, mis vastavalt OÜ Keskkonnaprojekt poolt 2018. aastal koostatud hinnakalkulatsioonile moodustas kokku (koos mitteabikõlblike kuludega) 1 600 000 eurot. Meetme toetus moodustab 80% abikõlblikest projekti kuludest. Narva linna projekti omafinantseering kinnitati summas 420 000 eurot, sh mitteabikõlblik osa summas kuni 100 000 eurot. Projekti sildfinantseeringu osa kinnitati kokku summas 1 280 000 eurot.
Projekt sai toetuse 28.01.2019 Ühtekuuluvusfondi meetmest „Energiasäästu ja taastuvenergia osakaalu suurendamine“. Meede toetab tänavavalgustuse taristu renoveerimist eesmärgiga suurendada tänavavalgustuses elektrienergia kasutamise efektiivsust. Projekti abikõlblikkuse perioodiks on 01.02.2019-31.07.2022. Projekti abikõlblik maksumus on kinnitud programmi poolt summas 1 548 347, 76 eurot, millest linna abikõlblik omafinantseering moodustab 309 669, 55 eurot ning toetus moodustab 1 238 678, 21 eurot. 

Taotlusejärgne ehitustööde maksumus on 1 454 388 eurot km-ga ja ehitustööde omanikujärelevalve maksumus on 30 360 eurot km-ga.

Projekti tegevuste ettevalmistustöid Narva Linna Arenduse ja Ökonoomika Amet alustas 2018. aastal. 
2020. a detsembri kuu seisuga projekti “Narva linna tänavavalgustuse taristu renoveerimine” raames sõlmitud Lepingute maksumus moodustab kokku 165 226, 80 eurot, sh:

· põhiprojekti koostamine (ProSystem OÜ) – 86 940 eurot (abikõlblikud kulud);
· riigihangete korraldamise ja läbiviimise teenus (Civitta Eesti AS) – 11 280 eurot (mitteabikõlblikud kulud);
· ehitusjuhtimise teenus (Ehitusagentuur OÜ) – 58 606,80 eurot (mitteabikõlblikud kulud);
· põhiprojekti ekspertiiside teostamine (Novarc Group AS) – 8 400 eurot (mitteabikõlblikud kulud).
Projekti elluviimise käigus, 09.11.2020, Narva Linna Arenduse ja Ökonoomika Amet avalikustas avatud hankemenetluse „Narva linna tänavavalgustuse taristu renoveerimine – projekteerimis-ehitustööd“ (viitenumber 228112). Pakkumuste esitamise tähtajaks oli 18.12.2020 kell 11.00. 
Vastavalt Narva linna tänavavalgustuse taristu renoveerimise põhiprojekti koostaja (ProSystem OÜ) hinnakalkulatsioonile ehitustööde maksumuseks on 2 615 323 eurot (3 138  387,60 eurot km-ga).

Pakkumuste esitamise tähtajaks laekus 2 pakkumust kõige madalama maksumusega 2 975 296,60 eurot km-ta (3 570 355,92 eurot km-ga), mis ületab projekti taotlusejärgses eelarves ettenähtud summat 1 763 306,60 euro km-ta võrra (2 115 967,92 eurot km-ga).
Seoses pakkumuse maksumuse olulise ületamisega tuleb suurendada omafinantseeringu osa 2 115 967,92 euro võrra ning omafinantseeringu osa peab kokku moodustama kuni 2 535 967,92 euroni (ehk ca 67 % projekti kogu eelarvest). Samas tuleb vähendada sildfinantseeringu osa kuni 300 000 euroni.
Projekti “Narva linna tänavavalgustuse taristu renoveerimine“, eeldatav oma- ja sildfinantseeringu vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	Aastad 2018-2019
	2020
	2021
	2022
	Kokku

	Omafinantseerimine
	4 800
	97 412,29
	1 460 253,34
	973 502,29
	2 535 967,92

	Sildfinantseerimine
	0
	0
	150 000
	150 000
	300 000


Projekti elluviimiseks vajalikud oma- ja sildfinantseeringu rahalised vahendid aastate kaupa täpsustatakse igal aastal Narva linna arengukavas vastavalt KOKS § 371 lg-le 2 “Arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel”. 

Seoses ülaltooduga tuleb muuta Narva Linnavolikogu 20.09.2018 otsuse nr 50 punktid nr 3.1. – 3.3.
2. ÕIGUSLIKUD ALUSED

2.1. Haldusmenetluse seaduse (edaspidi HMS) § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt hanldusakti muutmise ja haldusakti kehtivuse peatamise suhtes. 

HMS § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

2.2. Vastavalt KOKS § 22 lg 1 p-le 8 volikogu ainupädevusse kuulub laenude võtmine, võlakirjade emiteerimine, kapitalrendi- ja faktooringukohustuste võtmine, kohustuste võtmine kontsesioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule.
3. OTSUS

Muuta Narva Linnavolikogu 20.09.2018 otsuse nr 50 “Projekti “Narva linna tänavavalgustuse taristu renoveerimine” oma- ja sildfinantseeringu kinnitamine” punkte 3.1., 3.2. ja 3.3. järgmiselt: 

“3.1. Kinnitada projekti „Narva linna tänavavalgustuse taristu renoveerimine“ omafinantseeringuks kokku kuni 2 535 967,92 euroni”.
“3.2. Lubada Narva Linnavalitsusel võtta laenu punktis 3.1. nimetatud omafinantseeringu katteks kokku kuni 2 535 967,92  euroni”. 

“3.3. Lubada Narva Linnavalitsusel võtta laenu sildfinantseeringu katteks kokku kuni 300 000 euroni”. 
4. RAKENDUSSÄTTED

4.1. Otsus jõustub seadusega sätestatud korras.

4.2. Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

Linnavolikogu esimees
PAGE  
1

